CELEX: 32016R0235
Language: lt
Date: 2016-02-18 00:00:00
Title: 2016 m. vasario 18 d. Komisijos reglamentas (ES) 2016/235, kuriuo iš dalies keičiamas Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos II priedas

19.2.2016   
            
            
               LT
            
            
               Europos Sąjungos oficialusis leidinys
            
            
               L 44/7
            
         KOMISIJOS REGLAMENTAS (ES) 2016/235
   2016 m. vasario 18 d.
   kuriuo iš dalies keičiamas Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos II priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos (1), ypač į jo 26 straipsnį,
   kadangi:
   
               (1)
            
            
               Reglamento (EB) Nr. 110/2008 II priede nustatyta, kad prie 32 kategorijos (likeris) priskiriami spiritiniai gėrimai yra pagaminti aromatizuojant arba žemės ūkio kilmės etilo alkoholį ar žemės ūkio kilmės distiliatą, arba vieną ar kelis spiritinius gėrimus, arba jų mišinį, pasaldinant ir įdedant žemės ūkio kilmės produktų arba maisto produktų, pavyzdžiui, grietinėlės, pieno ar kitų pieno produktų, vaisių, vyno ar aromatizuoto vyno. Tačiau, kad šios kategorijos spiritiniai gėrimai įgytų būdingų pagrindinių organoleptinių savybių, nėra būtina ir aromatizuoti, ir pridėti žemės ūkio kilmės produktų arba maisto produktų. Kad būtų gautas produktas, turintis savybių, kurių paprastai tikisi vartotojai, užtenka vieno iš šių metodų. Todėl reikėtų leisti prekiauti prie 32 kategorijos (likeris) priskiriamais spiritiniais gėrimais, pagamintais aromatizuojant arba žemės ūkio kilmės etilo alkoholį ar distiliatą, arba vieną ar kelis spiritinius gėrimus, arba jų mišinį arba į juos pridedant žemės ūkio kilmės produktų ar maisto produktų;
            
         
               (2)
            
            
               todėl Reglamento (EB) Nr. 110/2008 II priedą reikėtų atitinkamai iš dalies pakeisti;
            
         
               (3)
            
            
               šiame reglamente numatytos priemonės atitinka Spiritinių gėrimų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 110/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 39, 2008 2 13, p. 16.
   
      PRIEDAS
      Reglamento (EB) Nr. 110/2008 II priedo 32 kategorijos a punkto ii papunktis pakeičiamas taip:
      
         
                     „ii)
                  
                  
                     pagamintas naudojant arba žemės ūkio kilmės etilo alkoholį ar žemės ūkio kilmės distiliatą, arba vieną ar kelis spiritinius gėrimus, arba jų mišinį, pasaldinant ir įdedant vienos ar daugiau kvapiųjų medžiagų, žemės ūkio kilmės produktų arba maisto produktų.“